Textul propunerii:

Forma actuala a proiectului de lege incalca cadre normative nationale si europene, precum si cadrul legislativ al telecomunicatiilor.

In primul rand, i se acorda putere absoluta Consiliului Suprem de Aparare al Tarii, de a decide producatorii de echipamente 5G. Prin urmare, nu se ofera dreptul operatorilor de telefonie mobila de a-si alege producatorii de echipamente. O astfel de decizie poate duce la mari pierderi si costuri suplimentare pentru operatori, acestia din urma achizitionand deja echipamentele necesare pentru implementarea retelei 5G. Acest fapt va impacta nu doar operatorii, dar si consumatorii finali, care vor fi nevoiti sa suporte costurile suplimentare. Ba mai mult, operatorii ar putea cere despagubiri daca proiectul de lege ramane neschimbat. Impactul final fiind unul major la nivel national.

Asigurarea securitatii nationale este vitala, insa acest lucru trebuie atins prin mijloace legale. Romania este o tara europeana si ar trebui sa se alinieze cu celelalte tari europene, in construirea unui cadru legislativ impartial pentru implementarea retelei 5G. Forma actuala ar putea aduce mari daune Romaniei dar si intarzieri in implementarea retelei 5G.